./data/stoa0275/stoa006/stoa0275.stoa006.opp-lat1.xml
Atquin non est hoc humanitus dictum  Non enim exemplum est,sed veritas  Quis enim parvulus, utique sensu, quod sunt nationes,non elementis subiectus est mundi, quae pro deo suspicit? Illudautem fuit, quod cum, Secundum hominem, dixisset, tamen testamentumhominis nemo spernit aut superordinat  Exemplo enimhumani testamenti permanentis divinum tuebatur  Abrahae dictae sunt promissiones et semini eius  Non dixit seminibus, quasi pluribus,sed semini, tanquam uni, quod Christus est  Erubescatspongia Marcionis! Nisi quod ex abundanti retracto quae abstulit,cum validius sit illum ex his revinci quae servavit  Cum autem evenit impleri tempus, misit deus filium suum, utique is qui etiamipsorum temporum deus est quibus saeculum constat, qui signaquoque temporum ordinavit, soles et Iunas et sidera et stellas, quifilii denique sui revelationem in extremitatem temporum et disposuit et praedicavit  In novissimis diebus erit manifestus mons domini,et in novissimis diebus effundam de spiritu meo in omnem carnem, secundum loelem  Ipsius erat sustinuisse tempus impleri, cuius erat etiam finis temporis, sicut initium  Ceterum deus ille otiosus nec operationis nec praedicationis ullius atque ita nec temporis alicuius, quid omnino egit, quod efficeret tempus impleri el iam implendum sustineri? Si nihil, satis vanum est, ut creatoris tempora sustinuerit serviens creatori  Cui autem rei misit filium suum? ut eos, qui sub lege erant, redimeret; hoc est, ut efiiceret tortuosa in viam rectam et aspera in vias lenes, secundum Esaiam, ut vetera transirent et nova orirentur, lex nova ex Sion et sermo domini ex Hierusalem, et ut adoptionem filiorum acciperemus, utique nationes, quae filii non eramus  Et ipse enim lux erit nationum, et in nomine eius nationes sperabunt   Itaque ut certum esset, nos filios dei esse, misit spiritumsuum in corda nostra, clamantem: Abba, pater  In novissimis enim, inquit, diebus effundam de meo spiritu in omnem carnem  Cuius gratia, nisi cuius et promissio gratiae? Quis pater, nisi qui et factor? Post has itaque divitias non erat revertendum ad infirma et mendica elementa  Elementa autem apud Romanos quoque etiam primae literae solent dici  Non ergo per mundialium elementorum derogationem a deo eorum avertere cupiebat, etsi diceudo supra: si ergo his, qui non natura sunt dei, servitis, physicae, id est, naturalis, superstitionis elementa pro deo habentis suggillat errorem, nec sic tamen elementorum deum taxans  Sed quae velit intelligi elementa, primas scilicet literas legis, ipse declarat  Dies observatis et menses ct tempora et annos et sabbata, ut opinor, et coenas puras et iciuraa et dies magnos  Cessare enim ab his quoque, sicut et circumcisione, oportebat ex decretis creatoris, qui et per Esaiam: neomenias vestras et sabbata et diem magnum non sustinebo, ieiunium et ferias et cerimonias vestras odit anima mea  Et per Amos, Odi, reieci cerimonias vestras, et non odorabor in frequentiis vestris; item per Osee, Avertam universas iocunditates eius etcerimonias eius et sabbata et neomenias eius et omnes frequentiaseius  Quae ipse constituerat, inquis, erasit? Magis quam alius;aut si alius, ergo ille adiuvit sententiam creatoris, auferens quaeet ille damnaverat  Sed non huius loci quaestio cur leges suascreator infregerit  Sufficit quod infracturum probavimus, ut confirmeturnihil apostolum adversus creatorem determinasse, cum etipsa amolitio legis a creatore sit  Sed ut furibus solet aliquidexcidere de praeda in indicium, ita credo et Marcionem novissimamAbrahae mentionem dereliquisse, nullam magis auferendam, etsi ex parte convertit  Si enim Abraham duos liberos habuit, unumex ancilla, et alium ex libera, sed qui ex ancilla, carnaliter natusest, qui vero ex libera, per repromissionem (quae sunt allegorica,id est aliud portendentia: haec sunt enim duo testamenta,sive duae ostensioues, sicut invenimus interpretatum, unum a monteSina in synagogam Iudaeorum secundum legem generans in servitutem,aliud super omnem principatum generans, vim, dominationem,et omne nomen quod nominatur, non tantum in hoc aevo,sed et in futuro, quae est mater nostra, in quam repromisimussanctam ecclesiam; ideoque adicit, Propter quod, fratres, non sumusancillae filii, sed liberae), utique manifestavit et Christianismigenerositatem in filio Abrahae ex libera nato allegoriae habere sacramentum,sicut et Iudaismi servitutem legalem in filio ancillae,atque ita eius dei esse utramque dispositionem apud quem invenimus utriusque dispositionis delineationem  Ipsum quod ait, Qualibertate Christus nos manumisit, nonne eum constituit manumissoremqui fuit dominus? Alienos enim servos nec Galba manumisit,facilius liberos soluturus  Ab eo igitur praestabitur libertasapud quem fuit servitus legis  Et merito  Non decebat manumissos rursus iugo servitutis, id est legis, adstringi, iam psalmo adimpleto: disrumpamus vincula eorum et abiiciamus a nobis iugum ipsorum, postquam archontes congregati sunt in unum adversus dominum et adversus Christum ipsius  De servitute igitur exemptos ipsam servitutis notam eradere perseverabat, circumcisionem, ex praedicationis scilicet propheticae auctoritate, memor dictum per Hieremiam: etr circumcidimi praeputia cordis vestri;  quia et Moyses: circumcidetis duricordiam vestram, id est non carnem  Denique si circumcisionem ab alio deo veniens excludebat, cur etiam praeputiationem negat quiequam valere in Christo, sicut et circumcisionem? *) praeferre enim debebat aemulam eius, quam expugnabat, si ab aemulo circumcisionis deo esset  Porro quia et circumcisio et praeputiatio uni deo deputabantur, ideo utraque in Christo vacabat propter fidei praclationem, illius fidei, de qua erat scriptum: et in nominc eius nationes credent, illius fidei, quam  dicendo per dilectionem perfici, sic quoque creatoris ostendit  Sive enim dilectionem dicit quae in deum, et hoc creatoris est, Diligesdeum ex toto corde tuo, et ex tota anima tua, et ex totis viribus tuis, sive quae in proximum, Et proximum tuum tanquam te, creatoris est  Qui autem turbat vos, iudicium feret  A quo deo? Aboptimo? Sed ille non iudicat  A creatore? Sed nec ille damnabitassertorem circumcisionis  Quodsi non erit alius qui iudicetnisi creator, iam ergo non damnabit legis defensores nisiqui ipse eam cessare constituit  Quid nunc, si et confirmat illam ex parte qua debet? Tota enim, inquit, lex in vobis adimpletaest: Diliges proximum tuum tanquam te  Aut si sic vult intellegi,Adimpleta est, quasi iam non adimplenda, ergo non vult ut diligamproximum tanquam me, ut et hoc cum lege cessaverit  Sedperseverandum erit semper in isto praecepto  Ergo lex creatorisetiam ab adversario probata est, nec dispendium, sed compendiumab eo consecuta est, redacta summa in unum iam praeceptum  Sednec hoc alii magis competit quam auctori  Atque adeo cum dicit, Onera vestra invicem sustinete, et sic adimplebitis legem Christi,si hoc non potest fieri nisi quis diligat proximum sibi tanquamse, apparet, Diliges proximum tibi tanquam te, per quod auditur,Invicem onera vestra portate, Christi esse legem, quae sit creatoris,atque ita Christum creatoris esse, dum Christi est lex creatoris  Erratis, deus non deridetur  Atquin derideri potest deus Marcionis, qui nec irasci novit nec ulcisci  Quod enim severithomo, hoc et metet  Ergo retributionis et iudicii deus intentat  Bonum autem facientes non fatigemur, et dum habemus tempus,operemur honum  Nega creatorem bonum facere praecepisse, etdiversa doctrina sit diversae divinitatis  Porro si retributionem praedicat, ab eodem erit et corruptionis messis et vitae  Tempore autem suo metemus, quia et Ecclesiasticus, Tempus, inquit, erit omni rei  Sed et mihi, famulo creatoris, mundus crucifixus est,non tamen deus mundi, et ego mundo, non tamen deo mundi Mundum enim, quantum ad conversationem eius, posuit, cui renuntiandomutuo transfigimur et invicem morimur  Persecutores vocat Christi  Cum vero adicit stigmata Christi in corpore suogestare se (utique corporalia competunt), iam non putativam, sedveram et solidam carnem professus est Christi, cuius stigmata corporaliaostendit